Angelina Kučvaļska

Angelina Kučvaļska (dzimusi  Saldū) ir Latvijas daiļslidotāja. Viņa ir ieguvusi trīs medaļas ISU Challenger Series sacensībās, kā arī ir trīskārtēja Latvijas čempione daiļslidošanā. Viņa ir piedalījusies deviņu daiļslidošanas čempionātu finālsacensībās, sasniedzot savu labāko rezultātu — 4. vietu, 2016. gada Eiropas čempionātā daiļslidošanā.

 Biogrāfija 

 Personīgā dzīve 
Angelina Kučvaļska dzimusi  Saldū, Latvijā. Angelina mācījās Rīgas 92. vidusskolā.

 Karjera 
Angelina uzsāka daiļslidotājas karjeru trīsarpus gadu vecumā. Viņas pirmā un vienīgā trenere ir Jekaterina Platonova.

 Sasniegumi 

 2012.—2013. gada sezona 
Angelina ieguva tiesības startēt starptautiskajās junioru sacensībās 2012.—2013. gada sezonā un ieguva 16. vietu savās pirmajās un vienīgajās junioru Grand Prix sacensībās, Kurševelā, Francijā. Viņa pārstāvēja Latviju 2013. gada pasaules čempionātā daiļslidošanā junioriem Milānā, Itālijā, kur ieņēma 22. vietu īsajā programmā un kvalificējās izvēles programmai, iegūstot kopvērtējumā 20. vietu.

 2013.—2014. gada sezona 
Angelina piedalījās divās 2013.—2014. gada sezonas junioru Grand Prix sacensībās, iegūstot 15. vietu Košicē un 19. vietu Minskā, kā arī izcīnot sudraba medaļu Bavārijas Open junioru sacensībās. Viņa ieguva 19. vietu kopvērtējumā 2014. gada pasaules čempionātā daiļslidošanā junioriem, kas notika Sofijā, Bulgārijā.

 2014.—2015. gada sezona 
Angelina ieguva septīto vietu abās 2014.—2015. gada sezonas junioru Grand Prix sacensībās Ostravā un Tallinā. Uzsākot savu karjeru starptautiskajā pieaugušo konkurencē, viņa izcīnīja zeltu 2014. gada Volvo Open kausā, kas bija viens no ISU Challenger Series posmiem. Viņa ieguva septīto vietu Varšavas kausā un izcīnīja zeltu Tallinas trofejā, Latvijas čempionātā un MNNT kausā. Angelīna pārstāvēja Latviju 2015. gada Eiropas čempionātā Stokholmā, Zviedrijā un ieguva 17. vietu īsajā programmā, kas ļāva viņai kvalificēties izvēles programmai. Izcīnītā piektā vieta izvēles programmā ļāva Angelinai pakāpties uz septīto vietu kopvērtējumā, kas bija līdz šim labākais Latvijas daiļslidotāju sasniegums Eiropas čempionātu vēsturē.

 2015.—2016. gada sezona 
2015. gada jūlijā Angelina guva potītes savainojumu, kas ierobežoja viņas trenēšanās iespējas nākamajai sezonai. Viņa uzsāka 2015.—2016. gada sezonu ar divām Challenger Series sacensībām, iegūstot 10. vietu 2015. gada Ondreja Nepela trofejā, kam sekoja augstā 2.vieta 2015. gada Denkovas-Staviskas kausā. Savās debijas ISU Grand Prix sacensībās viņa izcīnīja 7. vietu īsajā programmā 2015. gada Ērika Bomparda trofejā, kas notika Bordo, Francijā; sacensības tika pārtrauktas 2015. gada novembra Parīzes teroraktu dēļ.

Angelina ieguva piekto vietu īsajā programmā, ceturto — izvēles programmā un ceturto — arī kopvērtējumā 2016. gada Eiropas čempionātā, kas norisinājās Bratislavā, Slovākijā. Angelinas izcīnītā ceturtā vieta ir līdz šim labākais Latvijas daiļslidotāju sasniegums Eiropas čempionātu vēsturē, atkārtojot Konstantīna Kostina sasniegto rezultātu 1993. gada Eiropas čempionātā daiļslidošanā.

 2016.—2017. gada sezona 
Angelina piedalījās divās Grand Prix sacensībās, iegūstot 11. vietu 2016. gada Skate America sacensībās un 10. vietu 2016. gada Rostelecom kausā. Viņa ieguva 19. vietu 2017. gada Eiropas čempionātā daiļslidošanā, kas notika Ostravā, Čehijā un 22. vietu 2017. gada pasaules čempionātā daiļslidošanā, Helsinkos, Somijā.

 Programmas 
 Sezona Īsā programma Izvēles programma Paraugdemonstrējumi 2016—2017  If You Go Away 
 Duendo Bocio Levins Stīvenss O Fortuna 
 Ameno Dorime 
 The Mass  2015—2016  Toska  El Tango de Roxanne 
 Romeo un Džuljeta: Mīlas tēma 
 El Tango de Roxanne  Bohemian Rhapsody  2014—2015  Karmenas ārija  El Tango de Roxanne 
 Romeo un Džuljeta: Mīlas tēma 
 El Tango de Roxanne  2013—2014  Koncerts Fantāzija par Karmenu  Mūzika no baleta Todes 2012—2013  Mūzika no baleta Todes Tango de los Exilados 

 Personīgie sasniegumi 
GP: ISU Grand Prix; CS: ISU Challenger Series; JGP: Junioru Grand Prix

 Starptautiskās Sacensības 2011—2012 2012—2013 2013—2014 2014—2015 2015—2016 2016—2017 2017—2018 Pasaules čempionāts daiļslidošanā     16  15  22  37 Eiropas čempionāts daiļslidošanā     7  4  19   Ērika Bomparda trofeja      7    Rostelecom kauss       10   Skate America       11   Denkovas-Staviska kauss      2    Ledus zvaigzne        16  Ondreja Nepelas trofeja      10  12   Tallinas trofeja      5  7  30  Volvo Open kauss     1     Varšavas kauss     7    MNNT kauss     1  1  5  Pavasara kauss       2  Tallinas trofeja     1    Volvo Open kauss      5  1  Starptautiskās: Junioru un iesācēju Pasaules čempionāts daiļslidošanā junioriem   20  19   7    Junioru Grand Prix, Baltkrievija    19      Junioru Grand Prix, Čehija     7     Junioru Grand Prix, Igaunija     7     Junioru Grand Prix, Francija   16       Junioru Grand Prix, Slovākija    15     Eiropas jaunatnes Olimpiskais festivāls     5    Bavārijas Open    2 J     Seibt Memorial   4 J      Volvo Open kauss  2 I  3 J  4 J     Varšavas kauss   7 J  5 J     International Challenge kauss  5 I       Nacionālās Latvijas čempionāts daiļslidošanā    1 J  1  1  1   Līmeņi: I = Iesācēju; J = Junioru

 Atsauces 

 Ārējās saites 

Kategorija:1998. gadā dzimušie
Kategorija:Latvijas daiļslidotāji
Kategorija:Latvijas sportisti